LidanRubinov/Halacha-QA huggingface dataset:
שאלה: היזק רכב שכור: שכרתי רכב מחברת ההשכרה והחזרתיו ביום שישי לידי נציג החברה. הלה מיהר, לא בדק את הרכב כנהוג, ופטר אותי ל ביום ראשון מצלצל אלי הבעלים ומודיע לי שמצא שהרכב קיבל מכה כל שהיא ועל כך הוא מחייב אותי ב350 ש"ח. אמנם החזרתי את הרכב ביום שישי ולא נאמר לי דבר, אך מכיון שלא נערכה בדיקה ומאידך הרכב היה במקום החניה עד ליום ראשון אני אמור לשלם את הנזק שכנראה נגרם על ידי. אציין שכפשוט שלא ידעתי על ההיזק הנ"ל (אם הייתי יודע הייתי מודיע בעצמי מיד כשהחזרתי) ואין לי הוכחה שאכן לא אני הזקתי את הרכב, אך מאידך אני גם חושב שאין בעל החברה יכול לטעון ש ברי לו שאני הוא המזיק מאחר שתתכן אפשרות תיאורטית שהרכב הוזק בעודו חונה בחניה במהלך היממה שחלפה מאז שהחזרתי את הרכב לבעליו ואדרבה המוציא מחבירו עליו הראיה. יתירה מזו חפצתי לברר, גם אם הייתה ראיה כלשהיא שאני הוא המזיק (לא זה המקרה כאן, אני לא ידעתי כלל מהנזק אבל לרווחא דמילתא) האם יתכן לחייב את השוכר לאחר שכבר החזיר את החפץ (הרכב בענייננו) בגלל שהמשכיר (או נציגו במקרה זה) לא בדק את החפץ כנהוג? מראש,
תשובה: לשואל באופן כללי דברים כאלו צריכים להתדיין בבית-דין אחר שמיעת שני הצדדים ופרטיהם (כמבואר בשולחן ערוך חושן משפט סימן ז). אולם לגופו של נושא אכתוב כאן ב"ה את הכללים היסודיים בדינים אלו. בנוגע לרכב שהוחזר לנציג החברה ולא בדקו, ולאחר-זמן נמצא בו נזק: נציג החברה הוא האחראי מטעם החברה על הרכב, ובמידה והלה לא בדק את הרכב בחזרתו לחברה כפי שמוטל עליו לעשות - הרי החברה הפסידה לעצמה, והשוכר נקי. כאשר אתה החזרת את הרכב והנציג קבלו בשתיקה - מבחינתך יצאת מהתמונה ומכאן ואילך כל נזק שיתגלה לאחר-זמן תהיה חובת הראיה על החברה ולא עליך. והוא הדין ש"לצאת ידי שמיים" אינך חייב באופן זה (ראה חושן סימן עה סעיף ט ושם). כל זאת בהנחה שבזמן השכירות לא נודע למשכיר שום נזק - או סיבה שעלולה לגרום לנזק הנמצא. אולם אם אחר-כך נודע בבירור שהנזק ארע בעת השכירות - אפילו לא נודע כן אלא לשוכר בעצמו, הרי הוא חייב באחריותו. מאחר וחובת הת איננה נובעת מידיעת הנציג שמקבלו אלא מדיני אחריות שומר לחפצים שלקח באחריותו, ובזה יהיה חייב לשלם מעיקר הדין. ואחתום בתפילה, שומר ישראל שמור שארית ישראל. הרב נריה אברהמי.
שאלה: שילוח הקן בעופות שונים: לרבנו הרב דוד חי הכהן למנהג הספרדים. האם בעופות הבאים ניתן לקיים מצוות שילוח הקן? טווס הגמרא בחולין קטו: כותבת -טווסא, פסיון, נחליאלי או דרור?
תשובה: מצות שילוח הקן נוהגת בטהורים ולא בטמאים. העופות נאכלים במסורת ולא על פי שמותיהם ואין לנו מסורת בטווס להתיר ולא בפסיון ובנחליאלי. אמנם כמדומה לי שבדרור יש מסורת להקל והדבר טעון בדיקה.
שאלה: כשרות תה ריקולה: האם תמצית תה שנקראת באנגלית ריקולה, בהשגחת הרב שלזינגר מחו"ל ובאישור הרבנות הראשית, זה כשר?
תשובה: ב"ה שלו-ם וברכה, יש כשרות לסוכריות וגרגרי תה. הרב חגי בר גיורא
שאלה: מעשר כספים למחוסר דירה: אני רווק ומתגורר אצל ההורים, כמו כן אני מרוויח משכורת סבירה כ-7,000 ש"ח נטו לחודש שלפחות חציה הולכת לחיסכון. אין לי דירה בבעלותי ואין לי חסכונות המתקרבים אפילו לחצי דירה יד שניה ממוצעת. האם עלי להפריש מעשר כספים במלואו או כיוון שבעתיד בעז"ה אני אתחתן ואצטרך לקנות דירה משכנתא אני פטור באופן מלא או חלקי?
תשובה: אמנם מעשר כספים אינו חיוב גמור אלא מנהג טוב מאוד שראוי לנהוג אותו אולם נראה לי שהמקרה שלך הוא דוגמא מצויינת למקרה שקשה למצוא סיבה מדוע לא להפריש מעשר כספים. ברוך ה' אתה מתפרנס מאוד בכבוד, חצי ממשכורתך מופרשת ישירות לחיסכון, ואין סיבה שלא תפריש מעשר כספים. וזכות מצוות הצדקה תעמוד לך בכל אשר תפנה ובעז"ה בקרוב תזכה לחופתך, אמן.
שאלה: מנהג תימנים זקנים בברכות ק"ש: אבקש להפנות את השאלה לרב תימני או ספרדי אם אין רב אשכנזי הבקיא בכך שמתי לב בבתי כנסת של תימנים שזקני התימנים אינם נוהגים לומר את ברכות ק"ש שחרית וערבית אלא מניחים לחזן לומר אותם ומסתפקים בעניית אמן. את ק"ש קוראים כמובן בקול רם בכנופיה. האם זהו מנהג תימני נכון? האם שומע כעונה? בברכת התורה
תשובה: אכן, מדין שומע כעונה. ובאמת צריך שגם המשמיע וגם השומע יתכוונו להוציא לצאת ידי חובה.
שאלה: הפסק בברכות: אם אכלתי או שתיתי משהו, ובאמצע הלכתי לעשות קטנים אני צריך לחזור לברך, ומה הדין בגדולים? מחילה מכבודו. יש איזה זמן תפוגה לברכות? לדוגמא אם בירכתי על שתייה וכיוונתי שהברכה הזאת תוציא עוד שתייה שאני אשתה, אם עברו שעתיים ולא בירכתי ברכה אחרונה אני צריך לברך לאחר שעתיים או שלא? מה שיעור ברכה אחרונה בשתייה? צריך לשתות רביעית בבת אחת או שמספיק אם שותים רביעית בכמה פעמים? ועוד שאלה לא קשורה, שמעתי באיזה שיעור שיש קבלה טובה לקבל שלא לגרד נגיד אם מגרד לי באף אז לא לגרד וזה בעצם לעבוד על איפוק, האם לקבל עלי את זה או שזה לא נכון?
תשובה: 1. ההולך לשירותים באמצע הסעודה לא צריך לברך שוב על המשך הסעודה. 2. המתכוון בברכתו לפטור את סוגי המאכלים הכלולים שמברך לא צריך לברך על המאכלים שיאכל אח"כ אפילו לא היו לפניו. לדוגמא: השותה מים פוטר בברכת שהכל את כל המאכלים והמשקים שברכתם שהכל. אמנם יש אומרים שכוונה זו מועילה רק למשך זמן של שיעור עיכול בלבד (מג"א קפד ט) אלא שרבים חולקים על כך (עי' אבן העוזר שם ועוד עפ"י הרמב"ם  מ"ב יז). אלא שלמעשה כתב הבה"ל (קצ ד"ה אחר) שלכתחילה אין לפטור אחת אכילות ושתיות למשך זמן רב של יותר מכדי עיכול כיון שמפסיד את הברכה האחרונה של המאכלים שכבר אכל, ואעפ"י שבסוף היום יברך ברכה אחרונה, ברכה זו חלה על המאכלים האחרונים שאכל ולא על אלה שכבר עבר זמן רב מאכילתם. לכן למעשה: אם אוכל או שותה מאכלים שאין מברכים עליהם ברכה אחרונה לרוב הדעות יכול לכוון לפוטרם. כגון: הלומדים לאורך זמן ומידי פעם מגישים לפניהם שתיה חמה שלא מברכים עליה ברכה אחרונה. בשאר אכילות ושתיות מעיקר הדין כתבו האחרונים שיכול לכוון כנ"ל אולם הדבר אינו מומלץ עפ"י הבה"ל הנ"ל וגם מפני חששות שונים של היסח הדעת, יציאה ממקום למקום ושיכחה לברך בסוף ברכה אחרונה.  עי' בזה באריכות: יבי"א ו כז  צי"א יב א  מנח"י ה קב  וזאת הברכה עמ' 53 ועוד  3.מברכים ברכה אחרונה על שתיית משקה אם שותה אותו כדרך השתיה שהעולם רגיל לשתות.  עיין שעה"צ רי יא ובהסבר הדברים עפ"י הגר"מ פיינשטיין בהגדת קול דודי, הו"ד בפסק"ת הערה 21. משקה חם ששותים אותו באיטיות אין מברכים אחריו ברכה אחרונה  הכרעת המשנה ברורה רי א  4. עבודת ה' מקיפה את כל תחומי החיים וראשית יש לעסוק בדברים המסורים לנו מסיני כלומר לימוד תורה, קיום המצוות בשמחה, תיקון המידות ועד ועוד. אין צורך לחפש קבלות שונות ובהם להשקיע הרבה אנרגיות ומאמצים על חשבון דברים אחרים, בוודאי ובוודאי בגיל צעיר. ובהצלחה
שאלה: אמון בעצמי וקידום עצמי לתפקיד: לרבנים אני מאמין שאני יכול להיות בתפקיד במוסד חינוכי, ואני רוצה לקדם את עצמי אליו (לדבר אם האחראים ולומר שאני חושב שאני מתאים ויכול לתרום בתפקיד הזה) האם זה ערך יהודי להאמין בעצמי שיש לי את היכולת, וכן לקדם את עצמי לתפקיד? הרי לכאורה התנך מלא מסיפורים הפוכים - שבאנשים הנכונים בחרו (ואלה שקידמו את עצמם היו אנשים מושחתים), ואפילו שבחרו בהם - הם לא האמינו שהם יכולים להתאים.
תשובה: מותר לאדם להציע את עצמו לעבודה מתאימה.
שאלה: מוזיקה בשלושת השבועות במצגת ולכבוד רב: לכבוד הרב, 1. הכנו מצגת תמונות מהווי ביה"ס לסיכום שנת הלימודים - לתלמידים ולמורים. השנה זה יוצא בשלושת השבועות. אנו מתלבטים לגבי מוזיקת הרקע שתתנגן במהלך הצפיה במצגת - האם מותר מוזיקה שמחה וקצבית (כשברור שאף אחד לא יקום לרקוד תוך כדי.)? 2. באותו עניין - רב חשוב יגיע לדבר בפני תלמידי ביה"ס במהלך שלושת השבועות. עד היום מינפנו הזדמנויות כאלו להרבות ולהאדיר בכבוד התורה אצל התלמידים גם ע"י השמעת שיר קצבי ומלהיב "שאו שערים" בעת הגעת הרב. האם יש מניעה לעשות זאת בשלושת השבועות? השאלה נשאלה בהמשך לשאלה "מסיבת סיום בשלושת השבועות"
תשובה: אם ניתן להחליף את המוסיקה הקצבית במוסיקה אחרת, עדיף.
שאלה: שאלות על המשכן: לרב 1. מדוע ללחם הפנים ולשולחן הפנים קוראים כך? 2. האם אהרון הכהן הדליק את הנרות בבוקר והם דלקו במשך היום בדרך נס? 3. האם משה עזר בבנית המשכן הכלים ובגדי הכהנים בפועל הרי כתוב שמי שהיו האומנים הראשים אילו בצלאל ואוליהב ועוזריהם?אם עזר במה עזר?
תשובה: לשואל שאלה 1: הכינוי "לחם הפנים" מבואר ברש"י (שמות כה, כט). לדבריו, הלחם היה עשוי כמין תיבה פרוצה משתי רוחותיה (כצורת ח' הפוכה), וכיון ששני צדדיו הזקופים ככתלים הם כעין 'פנים' הרואים ומסתכלים אחד לצפון ואחד לדרום, לכן הוא נקרא "לחם הפנים". דומה שהשולחן זכה לכינוי זה בגלל אופיו של הלחם המונח עליו. שולחן הפנים הוא השולחן המשמש בסיס לאותם 'פנים'. שאלה 2: ההדלקה היתה בערב ולא בבוקר, וכך סדר הדברים: בכל בוקר, במהלך הקרבת התמיד היה אחד הכהנים מדשן ומטיב את נרות המנורה. תחילה (לאחר זריקת דם התמיד במזבח) דישן והטיב רק את חמשת הנרות המערביים, ובהמשך הבוקר (לאחר הקטרת הקטורת) נכנס שוב להיכל ודישן והטיב את שני הנרות המזרחיים. בערב, לאחר הקרבת תמיד של בין הערבים, היה הכהן מדליק את המנורה. עד לפטירת שמעון הצדיק (קרוב לתחילת בית שני), היה בנר המערבי (השני ממזרח) נס, שהוא המשיך מידי יום לדלוק עד הערב. בתקופה זו לא היה הכהן מטיב את שני הנרות אלא רק נר אחד   הנר המזרחי, והמערבי המשיך לדלוק עד הערב. בערב, לאחר הדלקת כל הנרות מהנר המערבי היה הכהן מכבה אותו ומדליקו, נותן בו שמן ופתילה חדשה ומדליקו שנית. (ראה מסכת תמיד פרק ג ופ"ו, מ"א) שאלה 3: על שאלת חלקו של משה רבנו בבניית המשכן, אומרים ח (שמות רבה נב, ד): כמה חכמים היו שם  בישראל  ובאו להם אצל משה  לסייע בהקמת המשכן  ולא היו יכולין להקימו. אלא  כך  אמר שלמה: "רבות בנות עשו חיל ואת עלית על כלנה" (משלי לא, כט), שמשה היה מעולה מכולם.  וזהו שאמר שלמה על משה רבנו:  "ואת עלית על כולנה" למה? שעשו  חכמי הלב  את המשכן, ולא היו יודעין ליישבו  ולהעמידו על מכונו. מה עשו  החכמים ובעלי המלאכה?  נטלו כל אחד ואחד מלאכתו ובאו להם אצל משה ו היו  אומרים: הרי קרשים, הרי בריחין! כיון שראה משה אותם, מיד שרתה עליו רוה"ק והקימו  משה למשכן. ולא תאמר משה העמידו  בעצמו, אלא המשכן נעשו בו נסים ועמד מעצמו, שנאמר: "הוקם המשכן"  כלומר המשכן קם ונעמד מעצמו כשמשה רבנו ניגש אליו להקימו, ככתוב: "ויקם משה את המשכן". נאמנה
שאלה: לחלק את פסוקי דזמרה: הרב אני מבין שהרב מציג את המצב הלכתחילאי. אך לא הבנתי איך הרב ענה על שאלתי. השאלה נשאלה בהמשך לשאלה "לחלק את פסוקי דזמרה"
תשובה: אי אפשר לשנות מסדר התפילה. אפשר להתפלל בדילוגים ולהשלים לאחר התפילה. מותר לענות ברכו באמצע פסוקי דזימרה. מקווה שעניתי בכך על שאלתך.
שאלה: קדימה לאבל בתפילה: מי קודם בתפילה כש"צ, בעל על אשתו בשלשים או יארצייט הבן על אביו? שניהם קבועים בבית הכנסת.
תשובה: לשואל, ערבית - לבעל היארצייט (או שחרית, אם לא בא בערבית), ושאר התפילות - לבעל השלושים. המקור: 'מאמר קדישין' במשנה ברורה סי' קלא: "ובן שלשים עם יארצייט" וכו', שמדבר על חלוקת הקדישים (על פי המנהג הקדום שרק אבל אחד אומר קדיש יתום) ואומר שיתחלקו כך ששתי תפילות לבעל השלושים ואחת לבעל היארצייט. העיקרון הוא שבן שלושים קודם, אבל לבעל היארצייט מגיעה תפילה אחת, המוקדמת יותר ביממה (ואם יש כמה בעל יארצייט - יידחה בעל השלושים לגמרי, ככתוב במשנה ברורה שם). במשנה ברורה שם משתמע שאין כל חילוק בשאלה על מי בדיוק האבלות בשלושים. בפסקי תשובות (סי' קלב, עמ' צג) כתב קצת אחרת, שיחלקו ביניהם את מנחה וערבית ואילו בשחרית האחד יתפלל עד החצי קדיש שאחרי תחנון והשני יחליף אותו ב"אשרי יושבי ביתך". לא הבנתי מניין לו, ובמשנה ברורה שם כתב את העניין של החלפה באמצע התפילה רק כאשר שני האבלים שווים בקדימתם.
שאלה: סירוס כלב שיש לו אשך תמיר ועלול לחלות בסרטן : כבוד הרב יש לי כלב שיש לו אשך תמיר, והרופאים אומרים שיש סיכוי שהאשף השני שאינו נמצא בשק האשכים עלול להתפתח לגידול סרטני והם ממליצים מאוד לבצע סירוס והוצאת האשך תמיר. האם מותר לי לפי ההלכה לבצע סירוס לכלב? והמשך יום טוב
תשובה: וברכת ד' נושא אשך טמיר אצל כלבים יש לדון בו משני צדדים: א. סירוס. ב. צער בע"ח. איסור הסירוס של כלב אפשר להקל בתנאי שימכר הכלב לגוי והגוי יטפל בו לגבי הסירוס של הכלב, כמו כן יש להקפיד שלא יוציא אלא את הביצה שהיא טמירה וישאירו את השניה. ובכך אפשר להקל. עיין במאמרו של ד"ר עופר שביט שמעלה ספקות בצורך בניתוח במקרה של אשך טמיר, ואולי יש בכך צער בעלי חיים. אבל נראה שיש ללכת אחר רוב הרופאים. בברכת התורה והארץ הרב יהודה הלוי עמיחי מכון התורה והארץ
שאלה: עלי לואיזה וכל סוגי התה - לערלה ולמעשרות: האם נכון שמכיוון שהרמב"ם (מאכלות אסורות, טז, כו) פסק, ששרף פגי פירות מהוי ערלה, אך שרף שלא יוצא מפרי לא חייב בערלה. אז לכן עלים שלא נאכלים ולכן לא מקרי פרי ורק נותנים טעם במים חמים אך העלים לא נאכלים כלל פטורים מערלה, וה"ה לכל עלי תה, וזה דין פשוט אליבא דהרמב"ם? אך למעשרות זה חייב, כי נפסק בשו"ע (או"ח, רה), שכל מה שזה דרכו מברכים עץ או אדמה, וכל סוגי התה כך דרכם. מה דעת הרב?
תשובה: וברכת ד' הגר"מ אליהו זצ"ל נקט שכל דבר שמגדלים אותו לצורך הדבר, אפילו עלי תה, יש להם חיוב תרו"מ. דבריו פורסמו בספר התורה והארץ. למרות שיש אחרונים שחולקים וסוברים שאפשר להקל, על כן כדאי להפריש בלא ברכה. שבוע טוב ברכת התורה והארץ הרביהודה הלוי עמיחי מכון התורה והארץ כפר דרום אשקלון
שאלה: חיבור פלטה חשמלית לאחר כניסת שבת: בערב שבת הקודמת מס דקות לפני כניסת שבת כיוונתי את שעון השבת וחיברתי את הפלטה החשמלית לשעון השבת (כהרגלי), אבל רצתי לשרותים ולא הכנסתי את התקע לחשמל. כשיצאתי מיהרתי לבית הכנסת מבלי להכניס התקע. לאחר תפילת ערבית של שבת הגעתי הביתה ונזכרתי ומיד בדלת אמרתי לאימי אוי שכחתי לחבר התקע של הפלטה, אבל לתדהמתי התקע היה מחובר ואימי אמרה לי שבטח שחיברתי. אציין שאני בטוח שלא חיברתי ואכן בדקתי והשעון הראה על כחצי שעה מוקדם מידי הווה אומר שהפלטה חוברה לחשמל כחצי שעה לפני שהגעתי לבית. מאחר ורק אימי נמצאת בבית אני מניח שאימי גילתה שהפלטה לא בחשמל והיא זו שחיברה (היא לא שומרת שבת לצערי). האוכל החם היה על הפלטה. כיצד היה עלי לנהוג לגבי סעודת השבת לאחר הקידוש? כיצד היה עלי לנהוג בשבת בבוקר ובסעודה שלישית? איך עלי להסביר לאימי את הנושא מבלי שתיפגע ומבלי שתבין שאני יודע שהיא זו שחיברה את הפלטה בשבת לחשמל?
תשובה: 1. חשוב ללמוד מכך שכל ההכנות יש לסיים זמן ניכר (חצי שעה לפחות) לפני כניסת שבת. 2. צריך להסביר לבני הבית שלא תוכל לאכול אוכל שחומם באיסור. 3. נראה שההדלקה הייתה בזמן בין השמשות (עד השעה 20:00), ולכן אפשר להקל ולאכול את התבשיל. ואם אחרי בין השמשות: תבשיל מבושל כל צורכו - מותר לאוכלם לאחר שיתקררו. ותבשיל שלא היה ראוי לאכילה לפני הדלקת הפלטה - אסור לאוכלו בשבת. (ילקו"י שיח ז,טז) ראוי בכל מקרה שהתבשילים לשבת יהיו מבושלים כל צרכם, דהיינו ראויים לאכילה לפני שבת.
שאלה: תאריך אזכרה כשהקבורה יום אחרי הפטירה: כבוד הרב! אמא נשמתה בגן עדן נפטרה ב ו תשרי תשע"ג אך נקברה בז תשרי. שאלתי : מתי עושים אזכרה ב11 חודש ומתי בשנה. באלו תאריכים מדוייקים? ואחר כך לפי איזה חישוב יהיה כל שנה. ומה קורה עם נופל בשבת? שאלה שניה בבקשה : אחי מגיע מחו"ל ושואל מתי יותר חשוב להגיע ב 11 חודש או בשנה? רבה
תשובה: תנוחמו מהשמיים! ה-11 חודש ביום שני, ו' באלול. יום השנה, הספרדים נוהגים לחשב תמיד ביום הפטירה שהוא ו בתשרי. השנה יום שלישי. וכך לנהוג בשנים הבאות ב- ו' בתשרי. הספרדים נוהגים להקדים אם חל יום השנה בשבת. עדיף שיגיע ליום השנה.
שאלה: הדלקת נר נשמה לזכר אימי: כבוד הרב מאחר ואבי אינו מדליק לאימי נר נשמה בשנה הראשונה ואינו מסכים שאני אדליק אצלו מאחר וחושש מהאש. אני מדליקה לה אצלי בבית. האם זה ר? האם צריך להדליק נר חדש לפני שנגמר הנר? האם יכולה להדליק גם אחרי שנה כי אני מרגישה שאמא שלי עברה לגור בנר וככה היא איתי ואני מדברת לנר?
תשובה: אפשר להדליק בביתך. המנהג להדליק שבעה ימים ואת מהדרת ולכן ראוי לפני שנכבה הנר. תמשיכי להדליק בליל ראש חודש ותאמרי שאת נוהגת בלי נדר.
שאלה: למלאך אין בחירה חופשית וגם למלך המשיח?: לרב! לגבי הפסוק "הנה ישכיל עבדי ירום ונישא וגבה מאד", אומר המדרש: "זה מלך המשיח. ירום מן אברהם. ונישא ממשה. וגבה ממלאכי-השרת". ועוד נאמר, ש"וגבה מאד" רומז, שהמשיח הוא במדרגה גבוהה יותר גם מאדם הראשון ( מאד אותיות אדם ). לפי מיטב ידיעתי למלאכים אין כלל בחירה חופשית והם מתוכנתים-מראש לשרת את אלוקים. כמובן אדם ללא בחירה חופשית לא ראוי לקבל שכר או עונש.( כי זה לא פייר ) ודרשו ח בתנחומא פסוק זה במלך המשיח, בהיותו למעלה מהאבות, ממלאכי השרת, ממשה, מדוד, מאליהו ומאדם הראשון. ולתוכן שאלתי. אם משיח הוא בדרגה כל כך גבוהה שנקראת " יחידה" והוא מלך האם הוא אחראי למעשיו? או שהוא מונהג כולו ע"י הבורא? אם המשיח מלאך כמו שמתאר ישעיה אז אין לו בחירה חופשית. ואם הוא אדם מתוקן כולו איזה חטא יכל להשפיע עליו בכלל?
תשובה: לשואל ח, במדרש מופלא זה, מתכוונים לומר שמדרגתו הרוממה של משיח צדקנו, יש בה קומה שהיא למעלה מן המלאך, אך איננו כמלאך בכל, וודאי לא באי יכולת הבחירה (ראה ילקוט מעם לועז לספר ישעיה עמ' לא). נאמנה
שאלה: שאלות לגבי תפילת שחרית: 1.מה עושה מי שבאופן קבוע מתחיל לעבוד בחמש בבוקר ומסיים בערך בתשע בבוקר לעניין תפילת שחרית, האם וכיצד אפשר לחלק את התפילה? אני בעיקר מתכוונת לתפילה ביחידות ולא במניין, אבל אם מצטרפים למניין כיצד עושים זאת במקרה כזה. 2. שמתי לב שבקבר רחל יש מניין מאוחר, לא בדקתי בשעון, אבל נדמה לי שבתשע בבוקר עדיין לא מגיעים לקריאת שמע של שחרית,האם זה ר ונחשב תפילה בזמנה? 3. אם אני באה להתפלל בקבר רחל למשל, ושומעת שמתפללים במניין, האם להשתדל להצטרף לתפילה, גם אם מדובר שהם כבר למשל בפסוקי דזמרה ואני רק הגעתי ורוצה להגיד ברכות השחר, האם כדאי לדלג, ואם כן, על מה, בשביל תפילה במניין? 4. "שמע ישראל" שלפני פרשת הקורבנות בבוקר, מה הדין לגביו, האם לכסות את העיניים, האם הוא קשור לקריאת שמע מבחינת ההלכות?, ובכלל הבת שלי שאלה למה מכסים את העיניים בקריאת שמע ובקדושה לא, לא ידעתי מה לענות לה. מראש!
תשובה: 1. זמן תפילה נכון להיום 4:34 למניחי התפילין, נשים יכולות להקדים ב10 דקות. ואפשר לסיים התפילה עד 5 בבוקר, וזה עדיף מאשר לאחר התפילה. 2. סוף זמן תפילת שחרית נכון להיום 10:18 והזמן מתאחר לאיטו. אך סוף זמן קריאת שמע מסתיים ב9:07 לפי הדעה המקילה. 3. עדיף להצטרף למניין לומר ברכות השחר, ברוך שאמר, אשרי וישתבח, ומה שתספיקי עד שיתחילו ברכו. 4. כן,כדי להתרכז ולכוון ביחוד ה'. ומזכירים למי שלא יספיק לומר קריאת שמע בזמנה לומר קריאת שמע במלואה שם. בקדושה לא חייבים. אך מי שעוצם עיניו זה על מנת לכוון.
שאלה: תחנון לאחר אזכרה: כאשר ישנה אזכרה ומתפללים מנחה במקום האזכרה סמוך לשקיעה האם נכון לא לומר תחנון? לפי מה שידוע לי יוצאי בבל (עירק) נוהגים כך.
תשובה: רק בבית אבל היושב שבעה אין אומרים תחנון אבל באזכרה של חודש או שנה יש לומר תחנון. אמנם יוצאי בבל נהגו להקל קצת בתחנון של מנחה אבל אין זה מעיקר הדין.
שאלה: איך להוציא כעסים: מה הדבר הטוב ביותר להוציא כעסים ותיסכולים?
תשובה: יש שני סוגי כעסים. יש כעס מקומי, שנובע מהצפה של רגש, הנובע מכך שמשהו שציפתי שיתנהל לפי תוכנית שחשבתי עליה לא קורה. במקרה זה הדרך היא להתנתק מהרגש. כדאי להסיח את הדעת על ידי קריאת פרק תהילים או על ידי שטיפת הפנים במים קרים וכד'. יש לקטוע את השתלטות הרגש באופן מקומי. יש כעס שנמשך לאורך זמן. זהו כעס שקשור שמהו באישיות או בהנהגות של האחר שמעורר את הכעס. במקרה זה הדרך היא להתרחק מהאדם שכלפיו יש הרגשת כעס. להתחבר לאנשים שנעים לנו איתם. כלפי אנשים שמכעיסים אותנו להתנתק ולתפוס מרחק.
שאלה: פירוש ארמי: אשמח לדעת מה הפירוש של 2 מילים בארמית: 1)"דלטורין"-מדרש תנחומא פרשת חקת(ד) 2)"תמן תנינן"-מדרש תנחומא פרשת חקת(ג)
תשובה: 1. אנשים המדברים לשון הרע. 2. שם שנינו. בברכת התורה, WWW.Yeshiva.org.il
שאלה: המתת חסד לכלב: לכת"ר היה לנו כלב קטן מאוד אשר כל חוסנו הוא ברגליו. התהלכתי עם הכלב כשהוא קשור ברצועה עפ"י החוק, למרות שהוא כלב קטן ביותר שאינו מסוגל להזיק לאיש. כשראה אותו כלב אחר, גדול מאוד, הוא תקף את כלבי. כלבי שותק ברגליו האחוריות ודימם כל כך שלאחר זמן הוחלט להוציאו להורג בהמתת חסד משכלו כל הקיצין ואי אפשר היה לעשות עוד דבר עבורו מלבד כריתת רגליו האחוריות, דבר שהיה גורם למותו ממילא. התייעצנו עם רב והוא אישר את המתת החסד אצל וטרינר שומר מצוות. שאלתי היא: 1. האם נטילת נשמתו היתה ר מצדנו? 2. האם היה צריך להתהלך עמו ברצועה מלכתחילה ובכך לשלול ממנו את הגנתו היחידה, רגליו המהירות לרוץ? 3. האם מותר לקטול חרקים מזיקים כגון מקקים נמלים ויתושים ע"י הדברה או המתה סתם?
תשובה: וברכת ד' 1. אם זה נעשה על פי הוראת חכם, חזקה שהיא ר. 2. כן, יש פחד שיגרום להפלה והפחדה יתרה. על כן אדם חייב לשמור את בעלי החיים שלו. 3. אין נפק"מ, בריסוס יש טענה שזה מזיק לאנשים, על כן כדאי למעט בריסוסים ועדיף בהמתה סתם. אבל מכיוון שמאושר לשיווק אי אפשר לאסור ריסוסים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: התנהגות לחולה ביום הכיפורים: אדם ששהה בחו"ל ביום כיפור, בקרב קהילה אורתודוקסית שאינה מקפידה יותר מדי על ההלכה, ואינה בקיאה לא בהלכה ולא ברפואה, והתעלף ביום כיפור מפאת מחלה קלה שפשתה בעיניו ובגופו, כשאין יודעים את מקורה, והתעורר בבית הכנסת, והבהילו עבורו אמבולנס (להזכירכם, הקהילה לא בקיאה לא בהלכה ולא ברפואה), והוא נסע באמבולנס לבית החולים, ושם הרופא הגוי ערך לו בדיקת ECG ובדיקת דם וצווה עליו לאכול מעט ולשתות מעט (בשיעורים), ולא היה רופא יהודי בנמצא לא בבית הכנסת ולא בבית החולים, וגם לא היה רב בבית הכנסת שיפסוק הלכה, ואין איש יודע מה לעשות, ואחר כך השיבו אותו באמבולנס לביתו ושם הוא ישן עד צאת הצום ולא התפלל מנחה ונעילה. לאחר צאת הצום התעורר ושב לתפקד באופן תקין כשאין כל סכנה לחייו ושבר את צומו בשנית. האם האיש פעל נכון?
תשובה: נראה לי שפעל נכון. כיון שאיבד את ההכרה היה נתון בסכנה והיה מוצדק לקחתו באמבולנס ולהאכיל אותו בשיעורים. מה שנוגע לחזרה ברכב אם היה נהג גוי אפשר להקל אבל נהג יהודי אסור.
שאלה: ימי שני חייך: כשיעקב אבינו מגיע לפרעה אחרי סיפור גביע בנימין, הוא נשאל על ידי מלך מצריים "כמה ימי שני חייך?" לא הצלחתי למצוא פרוש לביטוי ימי שני חייך, אבקש את פרושכם בנושא. למה שני חיים? יש לציין שבהקשר זה, כל מה שמצאתי הוא על הפגישה ביניהם ולא על ימי שני חיים. למה הכוונה ב"שני"?
תשובה: שני הכוונה מלשון של "שנים" ולא מלשון "שניים". כלומר, מלך מצרים שאל כמה הם שנותיו של יעקב אבינו. בברכת התורה, WWW.Yeshiva.org.il
שאלה: הפרשת תרומות ומעשרות מתפוחי אדמה: קיבלתי תפוחי אדמה שנקטפו ישר מהשדה. איך אני יכולה לאכול אותם?
תשובה: וברכת ד' יש להפריש תרו"מ. אינני יודע מאיזה אזור בארץ התפו"א כך שאינני יכול להגיד האם ההפרשה או לא, אבל אין הברכה מעכבת. לגבי נוסח והסבר כיצד מפרישים כדאי לראות באתר שבוע טוב ברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: יש טעם להמשיך?: נפגשתי עם בחור פעמיים. בפגישות היה נחמד וזורם. הבעיה היא שיש כמה דברים שמציקים לי ואני לא יודעת אם להמשיך בקשר למרות זאת או שאני סתם מורחת אותו. קודם כל, אנחנו באים מעולם שונה (שנינו מרקע תורני, אבל סגנון ממש אחר). מכיוון שכך יש הרבה דברים שאין בינינו הסכמה לגביהם. הוא חושב שזה דווקא טוב, אבל אני ממש לא בטוחה. במיוחד שבכל דיון אני אומרת את המילה האחרונה. אני די דעתנית מטבעי, ולא חוששת להגיד מה אני חושבת. הוא, לעומת זאת, הרבה יותר עדין ממני בכלל, ובקטע הזה בפרט. הוא אומר את דעתו, אבל לא מנסה לשכנע אותי בכלל (לטענתו הוא גם לא יודע לשכנע, באופיו). מצד אחד זה נחמד, שתמיד הוא מקשיב לי ולא מתווכח, אבל מצד שני - האם זה נכון לעשות כך? הרי הוא אמור להיות המוביל! הדבר הנוסף שמפריע לי קצת קשה להגדרה, אבל אנסה בכל זאת. מבחינה חיצונית הוא מוצא חן בעיני (הלבוש ממש ממש לא, אבל את זה ניתן לשנות :)). כל עוד הוא לא מדבר. משהו בסגנון הדיבור שלו מוזר קצת, (לא בעיה פיזית. סגנון דיבור שמושפע מהאישיות. כלומר הוא קצת שונה. מסוג האנשים שיש להם חברים וכו, אבל תמיד יהיה בהם משהו קצת מוזר. כך לפחות התרשמתי) וזה ממש מפריע לי. תוך כדי שיחה אני יכולה להתעלם מזה, אבל אני חוששת שאתבייש להציג אותו בפני המשפחה והחברות. אז מה השאלה בעצם? 1. האם זה נכון ובריא שאני אהיה הקובעת והמחליטה כשהוא מצטרף אלי? רק אוסיף, שאמנם אני אומרת את דעתי מאוד בביטחון, ומשדרת ביטחון עצמי, אבל באופיי באמת אני זקוקה לאישור, למישהו שיוביל אותי ושאוכל להישען עליו. שיכוון אותי ויגיד לי אם אני טועה. 2. האם להמשיך בקשר כי אולי לא קלטתי נכון, ובהמשך אגלה שהוא כן עומד על דעתו? 3. האם להמשיך למרות שמציק לי ה-(לא יודעת איך לקרוא לזה)? אני חוששת שאני ממשיכה רק בגלל המראה החיצוני, ובגלל שנחמד לי ששומעים את דעתי ולא מתווכחים.
תשובה: לפי מה שאת אומרת נראה שאין טעם להמשיך. את צריכה מישהו שבתכונותיו גם נוכחות גדולה יותר. אם את חושבת שאולי יש לו נוכחות אולם היא מסוג האנשים שנוכחות שלהם היא דווקא בשקט שלהם, אז יש מקום להמשיך לבדוק.
שאלה: הלכות מדיח כלים: הרב 1. האם ניתן להשתמש במדיח כלים לבשרי וחלבי לחילופין? 2. אם כן, איך מבצעים העברה? 3. האם ניתן להכניס כלים פרווה ביחד עם כלים חלביים בשריים? 4. כשתוכנית המדיח נגמרת לפני שבת, האם מותר לפתוח את הדלת בשבת עצמה? אני לא רואה שינוי חיצוני בנורות, ואין צלילים בפתיחת הדלת. 5. ואם התוכנית נגמרת אחרי כניסת שבת? 6. האם ניתן להפעיל מדיח בשבת עם שעון?
תשובה: 1. זה אחר זה מותר, רק להקפיד שלא יהיו חתיכות בשר ממש, שהכל יהיה נקי. 2. אם השטיפה הרגילה לא ניקתה את המדיח, יש לנקות בצורה ידנית אם יש צורך, שלא יישארו שום חתיכות בשר. אמנם המים במכונות בלאו הכי פגומים (בגלל הסבון), אבל לכתחילה יש להקפיד. 3. לכתחילה לא לעשות כן. 4. אם לא קורה שום דבר מותר. 5. אם יש צורך בכך, כמו להוציא את הכלים מן המדיח, מותר. 6. מותר.
שאלה: ברכות בת מרבנים מקובלים: אנחנו נשואים 7 שנים ללא ילדים והלכנו אל רב מסויים על מנת לקבל ברכה לילד. לפני כניסתנו לרב היינו צריכים לחתום על טופס התחייבות שבמידה ויש היריון אני צריכה לשלם סכום מסויים ואם יש לידה אז עוד סכום ולהזמין לסנדקאות. נכנסנו והרב קיבל אותנו ל 5 דק'. אמר רק ברכה והצלחה והביא לי תאריך לעוד שלושה חודשים היריון. אני ובעלי יצאנו משם בהרגשה מאוד לא טובה. מה דעת הרב בנדון?
תשובה: האופנה לפנות ל"מקובלים" לא מקובלת על הפוסקים. יש מקובלים נסתרים שבזכות צדקותם ניתן להתברך, אולם הם מעטים ולא ידועים. אפשר להתפלל לה' ישירות ללא מתווכים. אפשר גם להגיע לכותל או למערת המכפלה. יש מקום לפקפק בתוקף התחייבותכם. שה' ישלח לכם ברכה והצלחה.
שאלה: תביעת ת כשאין הוכחה על גרימת הנזק: יש לרכבי מצלמת רוורס שמותקנת על הפגוש האחורי. אתמול בערב החניתי את רכבי כשחלקו האחורי פונה אל חלקו האחורי של רכב אחר, היום בבוקר כשהגעתי לרכב הרכב שחנה בגבו אליי לא היה שם ומצאתי שהמצלמה מנופצת, כנראה מפגיעה ע"י הרכב השני כשעשה רוורס. אני יכול לבדוק עם בעל הרכב השני אם באמת הוא חנה שם עד הבוקר, אך אני לא יכול לומר ב-100 ודאות שהוא עשה את זה. תמיד ניתן לומר שמישהו אחר שבר לי את המצלמה בכוונה, אבל זה לא סביר. האם מבחינה הלכתית אני יכול לפנות אליו ולבקש ת על הנזק?
תשובה: כיון שאינך יודע בוודאות מי הזיק את המכונית שלך, אינך בגדר טוען ברי, וממילא המזיק חייב לשלם רק אם יודע שהוא הזיק אותך, אך אם אינו יודע מהדבר הוא פטור אף מחיוב לצאת ידי שמים שהרי שמא ושמא פטור מכל כמבואר בחושן משפט סימן עה. אתה יכול לטעון בפניו שהוא הזיק אותך כדי לברר האם הוא מודע לכך שהוא הזיק אותך, אך אם מתברר שהוא אינו יודע שהוא הזיק עליך לספר לו מיד שהדבר אינו ברור לך. הרב מרדכי גרוס.
שאלה: חנוכת בית בשלושת השבועות: נכנסנו בשעה טובה לבית חדש באותו היום שנכנסנו עשינו התקנת מזוזות בכל הבית (בא אליי רב הביתה).אנו רוצים לחגוג חנוכת בית ב"ה ביום רביעי י"ח בתמוז האם זה אפשרי? (יום לאחר צום י"ז בתמוז).
תשובה: זה אפשרי כשלא מדליקים מוזיקה. שירה בפה מותר.